Vinhamala
Lo pic Vinhamala , pico Comachibosa en aragonés, Viñamala en espanhòl, Vignemale en francés, es un som dels Pirenèus situat en Gasconha, a la frontièra entre França e Espanha, pus precisament entre la província d'Òsca e lo departament dels Nauts Pirenèus.

Vinhamala es tanben lo nom donat al massís entièr que s'espandís entre Aragon e Gasconha. Es format de divèrses soms, que los màgers son lo Grand Vinhamala o Pica Longa (3298 m), la Punta Chausenca (3204 m) e lo Petit Vinhamala (3032 m).  Lo Vinhamala es tanben lo site del pus bèl glacièr pirenenc - lo glacièr d'Osso - qu'es la via normala cap a la cima de Vinhamala.

Pujadas 

 1792 - Lo 1èr d'agost, de pastres quilhan un senhal al som del pic de Montferrat a la demanda de Louis-Philippe Reinhart Junker que dirigís una còla de geodesians encargats de delimitar la frontièra, e de definir l'altitud dels soms. L'endeman, lo 2 d'agost, los quites pastres que s'es pas retengut lor nom quilhan un autre senhal a la cima de la Pica Longa, som principal de Vinhamala. 

 1837 - Es pas que 45 ans pus tard, lo 8 d'octobre, que i aurà la primièra pujada coneguda del Vinhamala per Enric Casaus, guida de Luz e son conhat Bernat Guilhembet. Es çò que conta lo Prince de la Moskova dins lo relat de sa pujada de l'11 d'agost de 1838.

Nòtas e referéncias 

Som dels Hauts Pirenèus
Punt frontalièr dels Pirenèus